અમદાવાદ: મે મહિનાની ભીષણ ગરમીના પ્રકોપથી અમદાવાદ સહિત રાજ્યભરના લોકો શેકાઇ રહ્યા છે. શહેરમાં ગઇ કાલે ગરમીનો પારો ૪૩.૩ ડિગ્રીએ જઇને અટકયો હતો. આગામી પાંચ દિવસ પણ ગરમીનું પ્રમાણ ૪૦ ડિગ્રીની આસપાસ રહેવાનું છે, પરંતુ મે મહિનાની કાળઝાળ ગરમીના છેલ્લા દસ વર્ષના આંકડા તપાસીએ તો ગત તા.ર૦ મે ર૦૧૬એ શહેરમાં ૪૮ ડિગ્રી સેલ્સિયસ મહત્તમ તાપમાન નોંધાતાં આકાશમાંથી જાણે કે અગનગોળા વરસ્યા હોય તેવો અનુભવ શહેરીજનોને થયો હતો.